'શું કામ હતું એ સાહેબને?' વિભાકરે પૂછ્યું. 'એમને તાત્કાલિક પચીસ લાખની જરૂર છે એટલે ફોન પર કરગરીને કહ્યું કે મારા સાળાને વાત ના કરતા પણ ગોઠવણ કરી આપો. એમણે આવું કહ્યું એટલે પોઝિશન જોવાના બહાને મેં કહી દીધું કે કલાક પછી વાત કરો. એક વાર તમે પિક્ચરમાં આવી ગયા અને મને વિશ્વાસમાં લીધો એટલે કોઇ પણ ડીલિંગ કરતા અગાઉ તમને પૂછવાની મારી ફરજ ગણાય.' લગીર અટકીને પ્રવીણ ઠક્કરે પૂછ્યું. 'બોલો, મારે શું કરવાનું છે? પૈસા આપું કે ના આપું?'